Kvakenbriuko Artland Dragons

Kvakenbriuko „Artland Dragons“ – Vokietijos krepšinio klubas.

Istorija 

Krepšinio klubas įkurtas 1955 m., kaip QTSV sporto klubo dalis. 1970 m. klubas pateko į antrąją Vokietijos krepšinio lygą, tačiau vėliau sekė nuosmukis. Kuomet pagrindiniu ekipos remėju tapo buvęs Vokietijos krepšininkas bei nacionalinių jaunimo rinktinių narys Giunteris Kollmannas, klubas per keturis sezonus (nuo 1993 iki 1996 m.) pakilo keturiomis lygomis, o 2003 m. be pralaimėjimų užbaigęs sezoną antrojoje Vokietijos krepšinio lygoje, gavo teisę rungtyniauti aukščiausioje – Basketball-Bundesliga (BBL) šalies krepšinio lygoje.
Sėkmingiausias ekipai buvo 2006–2007 m. sezonas, kuomet tiek Vokietijos taurės varžybose, tiek lygoje buvo pralaimėta tik finale, o antra vieta nacionaliniame čempionate leido 2007–2008 m. sezone debiutuoti tarptautinėje arenoje – ULEB taurėje. Pirmąjį aukščiausio lygio nacionalinį trofėjų – Vokietijos taurę iškovojo 2008 m., o ULEB taurės varžybose pasiekė aštunfinalio etapą.

Pasiekimai nuo patekimo į BBL 

 2003-2004 m.: 9 vieta BBL.
 2004-2005 m.: 5 vieta reguliariajame sezone, pralaimėta ketvirtfinalyje.
 2005-2006 m.: 5 vieta reguliariajame sezone, pralaimėta ketvirtfinalyje, pasiektas pusfinalis nacionalinėje taurėje.
 2006-2007 m.: 8 vieta reguliariajame sezone, tačiau atkrintamosiose varžybose pralaimėta tik finale. Taip pat pasiektas finalas šalies taurėje.
 2007-2008 m.: 2 vieta reguliariajame sezone, pralaimėta ketvirtfinalyje, laimėta nacionalinė taurė. ULEB taurės pirmojo etapo H grupėje užimtą 4 vietą, šešioliktfinalyje įveikti Liubercų „Triumf“ krepšininkai. Iš turnyro iškrito aštunfinalio etape, pralaimėjus kitai Rusijos ekipai – Kazanės UNIKS.
 2008-2009 m.: 9 vieta reguliariajame sezone.

Vokietijos krepšinio klubai